Polýgyros

Polýgyros () on Kreikan kaupunki ja samanniminen kunta (Δήμος Πολυγύρου, Dímos Polygýrou), joka sijaitsee Chalkidikín alueyksikössä Keski-Makedonian alueella. Kaupunki on Chalkidikín hallinnollinen keskus. Koko kunnan pinta-ala on 952,0 neliökilometriä ja väkiluku 22 048. Varsinaisen Polýgyroksen kaupungin väkiluku on 6 121 (vuonna 2011).

Polýgyros sijaitsee Chalkidikín niemimaan keskiosissa. Nykyinen Polýgyroksen kunta muodostui, kun Polýgyros, Anthemoúntas, Ormýlia ja Zervochória yhdistyivät vuoden 2011 alussa Kallikrates-suunnitelman mukaisesti.

Kaupungin nähtävyyksiin kuuluu muun muassa Polýgyroksen arkeologinen museo. Kunnan alueella Ólynthoksessa sijaitsee antiikin Olynthoksen kaupungin arkeologinen alue sekä sen yhteydessä toimiva Ólynthoksen arkeologinen museo. Seudun muihin nähtävyyksiin kuuluu Pyhän Anastasia myrkytyksestä vapauttajan luostari.

 Kunnan osat 

Vuoden 2011 kuntauudistuksesta lähtien Polýgyroksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Anthemoúntas Doumpiá Doumpiá 451 Galarinós Galarinós 334 Galátista Agía Anastasía 118 Galátista 2 537 Kiourktsóglou 177 Pyhän Anastasian luostari (Moní Agías Anastasías Farmakolytrías) 4 Prinochóri 1 Vávdos Vávdos 380 Yhteensä: 4 002 Ormýlia Metamórfosi Metamórfosi 531 Metóchi 69 Ormýlia Evangelismós tis Theotókou 114 Néa Sermýli 38 Nisí 32 Ormýlia 2 979 Ósios Arsénios 17 Paralía Vatopedíou 12 Psakoúdia 299 Vatopédi 191 Yhteensä: 4 282 Polýgyros Ágios Pródromos Ágios Pródromos 408 Ólynthos Ólynthos 1 111 Palaiókastro Diastávrosi Palaiokástrou 206 Palaiókastro 16 Polýgyros Kalýves Polygýrou 1 333 Patelidás 5 Polýgyros 6 121 Saná Saná 293 Taxiárchis Taxiárchis 903 Vrástama Kellí 80 Planá 210 Vrástama 700 Yhteensä: 11 386 Zervochória Geroplátanos Geroplátanos 337 Krímni Krímni 257 Marathoússa Marathoússa 364 Platanochóri 127 Palaiochóra Palaiochóra 806 Rizá Rizá 487 Yhteensä: 2 378 Yhteensä: 22 048

 Lähteet 

 Aiheesta muualla 

 Δήμος Πολυγύρου . Polýgyroksen kunnan verkkosivut. 

*